Baba L: Aanrander môre gevonnis | Maroela Media
Regter Nico Coetzee het Maandag die 37-jarige man, wie se naam nie genoem mag word nie om die kind se identiteit te beskerm, se vonnisoplegging tot Dinsdag uitgestel.
Die staat het aangevoer dat die man, 'n geskeide pa van twee kinders, tot 10 jaar gevangenis gevonnis moet word. Sy verdediging het egter aangevoer dat 'n groot boete 'n swaar genoeg straf sou wees.
Die hof het aangehoor dat die man se onderneming, wat dakligte installeer, ineengestort het ná sy inhegtenisname, maar dat hy hoop om dit weer op die been te bring.
Heinrich Moldenhauer, die beskuldigde se prokureur, het gesê sy kliënt is na aan sy biologiese kinders en dat sy seun sielkundige berading moes ontvang om sy pa se inhegtenisname te verwerk.
Salome Scheepers, vir die staat, het aangevoer die beskuldigde het geen berou hoegenaamd getoon oor die mishandeling nie, en dat hy direkte tronkstraf verdien. Sy het gesê die beskuldigde het Baba L, nou drie jaar oud, van haar lewe ontneem.
ASB NEE !!!! Geen versagtende omstandighede nie. As hy so naby aan sy biologiese kinders is, sal hy nie 'n baba so aanrand nie. Ek het ook nie 'n saak met die feit dat sy besigheid ondergegaan het nie, dit is sy eie skuld. Geen boete kan vergoed oor wat hy aan die onskuldige kind gedoen het nie. Neem sy voorregte weg van hom, en ek hoop dat PAPPA in die gevangenis na hom sal omsien
Versagtende omstandighede? Moenie laat ek lag nie. Die regering spandeer derduisende rande om mishandeling teen vroue en kinders te bekamp en nou wil sy regslui hom net 'n boete laat oplê? Daai prokureur moet sommer van die rol geskrap word!